TACC แรลลี่ยาว! วิ่งต่อ 5% จับตากำไรไตรมาส 3 ทำนิวไฮ 50 ลบ.
TACC แรลลี่ยาว! วิ่งต่อ 5% จับตากำไรไตรมาส 3 ทำนิวไฮ 50 ลบ.
TACC แรลลี่ยาว! วิ่งต่อ 5% จับตากำไรไตรมาส 3 ทำนิวไฮ 50 ลบ.
27 ต.ค. 2563

บริษัท ที.เอ.ซี. คอนซูเมอร์ จำกัด (มหาชน) หรือ TACC ล่าสุด ณ เวลา 10.41 น. อยู่ที่ 6.55 บาท บวก 0.30 บาท หรือ 4.80% สูงสุดที่ 6.60 บาท ต่ำสุดที่ 6.30 บาท ด้วยมูลค่าซื้อขาย 29.01 ล้านบาท

ทั้งนี้ บล.โกลเบล็ก ระบุในบทวิเคราะห์ แนะนำ “ซื้อ” หุ้น TACC ราคาเหมาะสม 7.50 บาท คาดกำไรงวดไตรมาส 3/63 ราว 50 ล้านบาท  เติบโต 22% เมื่อเทียบจากปีก่อน และ 5% เมื่อเทียบจากไตรมาสก่อน สูงสุดใหม่รายไตรมาส จาก %GPM ที่เติบโตสูงขึ้นมาที่ระดับ 35% จากปีก่อนเฉลี่ยอยู่ที่ระดับ 30-31% เนื่องจาก 1) การปรับ Product Mix 2) การขาย Topping อโลเวร่า ซึ่งเป็นเมนูเสริมบนเครื่องดื่ม และ 3) ปรับเพิ่มขนาดไซส์แก้วสำหรับเครื่องดื่มในมุม All Cafe เป็น 22 oz. จากเดิมที่มีเพียง 16 oz. บาท ซึ่งลองทดสอบตลาดไปแล้วราว 2,000 สาขาในช่วงไตรมาส 2 ซึ่งได้กระแสตอบรับค่อนข้างดี และตั้งแต่เดือน ก.ย.ปรับเพิ่มการขายเป็น 7,800 สาขาทั่วประเทศ
โดยคาดรายได้จากการดำเนินงานงวดไตรมาส 3/63 ราว 321.4 ล้านบาท ลดลง 4% เมื่อเทียบจากปีก่อน แต่เพิ่มขึ้น 10% เมื่อเทียบจากไตรมาสก่อน ซึ่งรายได้หดตัวเมื่อเทียบจากปีก่อน เนื่องจากสถานการณ์ COVID-19 ส่งผลต่อกำลังซื้อของผู้บริโภค แต่ฟื้นตัวเมื่อเทียบจากไตรมาสก่อน หลังจากผ่านพ้นช่วง Lockdown ประกอบกับ 7-Eleven เร่งขยายสาขาในช่วงครึ่งปีหลัง
ขณะที่คาดกำไรทั้งปี 193 ล้านบาท เพิ่มขึ้น 19% โดยกำไรครึ่งปีแรกปี 2563 คิดเป็น 47% ของประมาณการทั้งปี นอกจากนี้อาจมีอัพไซต์จากงาน OEM ในการขายผงชงเครื่องดื่มให้กับ บริษัท เถ้าแก่น้อย จำกัด (มหาชน) หรือ TKN